**Murat Yıldırım** (srpskohrvatski: ) (Konya, Turska, 13. travnja 1979.), je turski glumac.

Životopis
---------

Rodio se u Konyi u obitelji oca Turčina i majke Sirijke, a odrastao je u Mardinu, gradu na sjeveroistoku Turske. Zanimao se za matematiku i glazbu, a prve glumačke korake napravio je još u osnovnoj školi kada je nastupio s manjom ulogom u predstavi koju je postavio njegov otac, školski učitelj.

Diplomirao je na odjelu strojarstva na tehničkom fakultetu Yildiz u Istanbulu. U to vrijeme svirao je bubnjeve u bendovima svojih prijatelja.

Glumom se počeo baviti gotovo slučajno, a glumački je debi ostvario 2003. godine u seriji *Ölümsüz ask*. Uspjeh u Turskoj ostvario je ulogom Alija u televizijskoj seriji *Firtina* (2006.), dok je međunarodnu slavu postigao ulogom Demira Dogana u popularnoj seriji *Asi* (2007.-2009.), koja se s velikim uspjehom prikazivala u arapskim zemljama na Bliskom Istoku, te u Bugarskoj i Rumunjskoj. U seriji je glavnu ulogu dijelio s glumicom Tubom Büyüküstün koja tumači naslovnu junakinju Asi.

Za ulogu u filmu 'Araf' osvaja 2006. nagradu *Golden Orange*. Godine 2008. tijekom snimanja serije Asi, usporedo je snimao i film *Güz sancisi* u kojem mu je partnerica bila glumica Beren Saat (*Bihter*), poznata kao iz serije *Strasti Orijenta*.

Premda još uvijek zaokupljen glumom, Murat je objavio kako ima i političke ambicije te kako mu je u budućnosti želja biti zastupnik u turskom parlamentu.

### Privatni život

Od 2008. godine oženjen je glumicom Burçin Terzioğlu (poznata po ulozi *Ahzad* u seriji Ezel), koju je upoznao na snimanju serije *Firtina* 2006. godine. Zaprosio ju je tijekom snimanja serije Asi za vrijeme napete svađe. Naime, Burçin je bila ljubomorna na Muratovu kolegicu Tubu (*Asiye "Asi" Kozcuoğlu*) te je pohitala na snimanje u Antakyiju i doživjela putem lakšu prometnu nesreću, što je ubrzalo Muratovu odluku o prosidbi. U 2014 su se rastali

Filmografija
------------

| **Godina** | **Naslov** | **Uloga** | **Vrsta** |
| --- | --- | --- | --- |
| 2003. | Ayrılsak da Beraberiz |  | obiteljska komedija situacije |
| Patron Kim |  |  |
| Ölümsüz ask | Sedat | mini-serija |
| 2004. | Büyük yalan | Okan | mini-serija |
| Bütün çocuklarim | Mesut | mini-serija |
| 2005. | Organize isler | nosač kovčega | film |
| 2006. | Firtina | Ali | televizijska serija |
| Araf |  | film |
| 2007.-2009. | Asi | Demir Doğan | televizijska serija |
| 2009. | Güz sancisi | Behçet | film |
| 2010.-2011. | Ljubav i kazna | Savaş Baldar | televizijska serija |
| 2012. | Suskunlar | Ecevit Oran | televizijska serija |

Bilješke
--------

1. 1 2  dnevnik.hr - demir iz serije asi ulazi u politiku
2. ↑  večernji.hr
3. ↑  imdb.com
4. 1 2 3  sapunice.net
5. ↑  dnevnik.hr demir ljubovao i s protagonisticom strasti orijenta
6. ↑  24 sata.info[*mrtav link*]
7. ↑  Suprugu sam zaprosio zbog ljubomore (na) Asi

Vanjske poveznice
-----------------

* Murat Yıldırım na IMDb-u (`en`)
* Suprugu sam zaprosio zbog ljubomore (na) Asi večernji.com
* sapunice.net - Murat Yıldırım biografija
* 24 sata.info[*mrtav link*]
* dnevnik.hr - demir iz serije asi ulazi u politiku
* Intervju s Muratom Yıldırımom snimka intervjua s Nove TV na youtube.com